দেওবাৰে কাজিৰঙা ৰাষ্ট্ৰীয় উদ্যানত শৰবিদ্ধ হয় এটা বনৰীয়া ম'হ (Kaziranga national park)। শৰবিদ্ধ ম'হটো কাঞ্চনজুৰি 'ভিউ পইণ্ট'ৰ ওচৰত প্ৰত্যক্ষ কৰিছিল স্থানীয় লোক আৰু বনৰক্ষীয়ে (Injured Wild Buffalo at Kaziranga national park) । অৱশ্যে বৰ্তমানেও বন বিভাগে সন্ধান উলিয়াব পৰা নাই শৰবিদ্ধ বনৰীয়া ম'হটোৰ । ম'হটো কলিয়াবৰৰ কাঞ্চনজুৰিৰ ৰাষ্ট্ৰীয় ঘাইপথৰ কাষৰ হাবিতে আছে বুলি সন্দেহ প্ৰকাশ কৰিছে বনবিভাগে । কাজিৰঙা ৰাষ্ট্ৰীয় উদ্যানৰ বনবিভাগৰ লগতে পানবাৰীস্থিত বন্যপ্ৰাণী পুনৰ সংস্থাপন কেন্দ্ৰ (CWRC)ৰ এটি দল উপস্থিত হৈছে ৰাষ্ট্ৰীয় উদ্যানখনত । ম'হটোক চিনাক্ত আৰু চিকিৎসা প্ৰদানৰ বাবে দুটা হাতীৰ জৰিয়তে ঘটনাস্থলীলৈ ৰাওনা হৈছে বনবিভাগৰ এটি দল । এই পৰ্যন্ত আঘাতপ্ৰাপ্ত ম'হটোৰ সন্ধান উলিয়াব নোৱাৰি ড্ৰোণৰ জৰিয়তেও শৰবিদ্ধ বনৰীয়া ম'হটোৰ বন বিভাগে সন্ধান চলাইছে বুলি জানিবলৈ পৰা গৈছে ।
